Grand Départ

Grand Départ bat (italieraz Grande Partenza, euskaraz irteera handia) Itzuli Handien kontestuan hasierako etapak bere baitan hartzen dituzten ekitaldia dira. Ohikoan eskualde jakin baten protagonismoa bilatzen da, erakundeen babesletzarekin, baita ere itzuliaren jatorrizko herrialdetik kanpo, eskualdearen sustapena bilatzeko. Marketin operazioa izan ohi da, kirol antolakuntzaz gain.

 Adibideak 

 Tourrekoak 
Tourraren kasuan, adibidez, EAEko agintaritzekin antolatu zen Grand Départ Pays Basque 2023an Euskal Herrian, eta 2024an Grand Départ Florence Émilie-Romagne 2024 izan zen Italian. 

Tourraren Amaury Sport Organisation (ASO) antolakuntzak kanon bat kobratzen dio eskualdeko erakundeei Grand Départ bat bertan izateagatik. Danimarkako irteeraren 2022ko kasuan 10 milioi euro kostatu zela argitaratu zen. EAEko 2023koan 12 milioi euro inbertitu zirela argiru zuen Eusko Jaurlaritzak, zeinetarik 7.72 milioi ASOrentzat izan ziren.

Emakumezkoen Frantziako Tourrak lehen aldiz antolatu zuen Frantziako mugetatik kanpoko Grand Départ bat Rotterdamen, Herbehereetan, 2024an.

 Beste batzuk 
Italiako Giroaren kasuan Grande Partenza 2022 delakoak Hungaria izan zuen protagonista eta Grande Partenza 2018koak Israel. Espainiako Vueltan ere egin izan dira horrelakoak, baina ez da termino berezi bat erabili izan, irteera edo irteera ofizial epitetorik gabeak erabili ziren adibidez 2022an Herbehereetan egindako Vueltaren 3 etapako ekitaldian. 

Terminoak itzuli handietatik beste batzuetara ere migratu du. 2023ko Tour of Britain itzuliak Grand Départ bat izan zuen Manchester Handia eskualdean. 

 Erreferentziak 

 Kanpo estekak 

Kategoria:Grand Départ
Kategoria:Frantsesezko hitzak eta esaldiak